CELEX: 62004TJ0031
Language: hu
Date: 2006-03-15
Title: Az Elsőfokú Bíróság (első tanács) 2006. március 15-i ítélete. # Eurodrive Services and Distribution NV kontra Belső Piaci Harmonizációs Hivatal (védjegyek és formatervezési minták) (OHIM). # Közösségi védjegy - Felszólalási eljárás - Az »euroMASTER« közösségi ábrás védjegy bejelentése - A korábbi EUROMASTER nemzeti szóvédjegyek - Az áruk és szolgáltatások hasonlóságának hiánya - A felszólalás részbeni elutasítása - A 40/94/EK rendelet 8. cikke (1) bekezdésének b) pontja. # T-31/04. sz. ügy

Az Elsőfokú Bíróság (első tanács) 2006. március 15‑i ítélete – Eurodrive Services and Distribution kontra OHIM – Gómez Frías
            (euroMASTER)
      (T‑31/04. sz. ügy)
      „Közösségi védjegy – Felszólalási eljárás – Az »euroMASTER« közösségi ábrás védjegy bejelentése – A korábbi EUROMASTER nemzeti szóvédjegyek – Az áruk és szolgáltatások hasonlóságának hiánya – A felszólalás részbeni elutasítása – A 40/94/EK rendelet 8. cikke (1) bekezdésének b) pontja”
      Közösségi védjegy – A közösségi védjegy meghatározása és megszerzése – Viszonylagos kizáró okok – Azonos vagy hasonló termékek, illetve szolgáltatások vonatkozásában lajstromozott azonos vagy hasonló korábbi védjegy jogosultja
         általi felszólalás [40/94 tanácsi rendelet, 8. cikk, (1) bekezdés, b) pont] (vö. 30., 38., 45. pont)
      
      Tárgy
      
         
               Az OHIM első fellebbezési tanácsának (az R 419/2001‑1. sz. és R 530/2001‑1. sz. ügyben) a Jesús Gómez Frías és az Eurodrive
                  Services and Distribution NV közötti felszólalási eljárással kapcsolatban 2003. november 12‑én hozott határozata ellen benyújtott
                  kereset.
               
            Az ügyre vonatkozó adatok
      
               A közösségi védjegy bejelentője:
            
            
               Jesús Gómez Frías
            
         
               Az érintett közösségi védjegy:
            
            
               A „euroMASTER” ábrás védjegy a 39. és 41. osztályba tartozó szolgáltatások tekintetében – a 728295. sz. védjegybejelentési
                  kérelem
               
            
         
               A felszólalási eljárásban a felszólalás alátámasztásaként hivatkozott védjegy vagy megjelölés jogosultja:
            
            
               Eurodrive Services and Distribution NV
            
         
               A felszólalási eljárásban a felszólalás alátámasztásaként hivatkozott védjegy vagy megjelölés:
            
            
               Az „EUROMASTER” spanyol, francia, osztrák, benelux, dán, finn, angol, görög, ír, olasz, portugál és svéd szóvédjegyek a 12.,
                  16. és 37. osztályba tartozó árukkal és szolgáltatásokkal kapcsolatban.
               
            
         
               A felszólalási osztály határozata:
            
            
               A 39. osztályba sorolt szolgáltatásokat illetően a felszólalásnak helyt adott, a 41. osztályba tartozó szolgáltatások tekintetében
                  a felszólalást elutasította.
               
            
         
               A fellebbezési tanács határozata:
            
            
               A felperes által benyújtott fellebbezést elutasította.
            
         
      Rendelkező rész
      
         
                  1)
               
               
                  
               
               
                  Az Elsőfokú Bíróság a keresetet elutasítja.
               
            
         
                  2)
               
               
                  
               
               
                  Az Elsőfokú Bíróság a felperest kötelezi a költségek viselésére.